Марие млада невесто
Марие млада невесто
 елај се Маре потурчи, х2
 На висок чардак да седиш
 жолти жолтици да нижиш
 на бело грло да носиш.

 Подарок ќе ти подарам
 Ендрене Сулатан Сељим џамија,
 Цариград Света Софија.

 Пуста ти била Сељим џамијата,
 пуста ти била Света Софија,
 јас си ја сакам верата.

 Јас си ја сакам верата,
 нашата вера убава,
 сека недела Велигден.
 Нашата вера рисјанска,
 сека недела Велигден.

Поврзано
 Македонски народни песни

Надворешна врска 

Во изведба на Оркестар Џорлеви 

Македонски народни песни